description: И още: Гоу бек на работа. Имидятли!; Плевнелиев може да направи добро впечатление като за последно; Защо ученето на математика е ключово; За кого вият сирените

title: Мнения Daily - Уволнявам моите депутати

maintext:
Предизборно
Парламентът първо трябва да премахне капана, който умишлено заложи на избирателите с полето "Не подкрепям никого".
Президентът още утре може да атакува спорната част от Изборния кодекс пред Конституционния съд. Гаранция - ще бъде отменена в същия ден.
Фотограф: Юлия Лазарова
Лозан Панов, председател на ВКС
Фотограф: Надежда Чипева
Математиката, дори в елементарната си форма в основното образование, е инструмент за развиване на мисленето. И никак не е случайно, че напоследък работодателите по-често питат дали си от математическа гимназия, а не кой университет си завършил.
Фотограф: Красимир Юскеселиев
По география може да зазубриш краен брой теми с една година уроци; с математиката няма как да наваксаш 10 години неучене.
Руската демонстрация на сила в Близкия Изток напоследък е насочена не към джихадистите и другите сирийски бунтовници, а към американския флот и авиация.
Фотограф: Marko Djurica
От коментар на Иван Бедров за Клуб ZПонеже председателката на Народното събрание Цецка Цачева е кандидат за президент и е заета да обикаля градове и села, най-добре да затворим цеха... Нахално е. Нагло е. Неподлежащо на осмисляне е дори. И много по-крайни определения ще са подходящи.Междувременно 51 народни представители се възползваха от конституцията, събраха подписи за свикване на заседание и то бе насрочено за петък. Първа точка в предложението е отмяна на решението за ваканцията. Но има още две изключително важни неща, които парламентът може да свърши:Първо, да премахне капана, който умишлено заложи на избирателите с полето "Не подкрепям никого". По-специално, не самата възможност да гласуваш "против всички", а неотчитането на тези бюлетини в резултатите на кандидатите за президент. Този капан прави възможно някой кандидат да бъде обявен за избран, дори и за него да са гласували по-малко от половината участвали в изборите.Второ, парламентът може да премахне просташкото ограничение за не повече от 35 избирателни секции в една държава. Просташко е заради мотивите, с които българите зад граница бяха наказани: "Не ни се мотайте в краката." Българите във Великобритания подадоха заявления за откриване на близо 50 секции, но "патриотичният" Изборен кодекс ги наказа.Лесна е прогнозата, че няма да има кой да свърши тази работа. Просто няма да им отива. Но това не означава, че трябва да се откажем от правото си да изискваме да вършат качествена работа.И понеже в последните години са показали, че се съобразяват единствено с лумпените с блеснали погледи, опиянени от чеверме-патриотизма, ще използвам техния език:Гоу бек на работа. Имидятли!От коментар на Диана Костова за WebCafeИзборният кодекс е написан по такъв начин, че колкото повече хора задраскат "Не подкрепям никого", толкова повече улесняват шанса за служебна победа на първата политическа сила - в случая ГЕРБ.Стенограмите от гласуванията са публични - можете и сами да се уверите, че тук не става дума за сложна конспирация, а за най-проста остра интелектуална недостатъчност.Впрочем - ако президентът Росен Плевнелиев пожелае да направи добро впечатление като за последно, още утре може да атакува тази част от Изборния кодекс пред Конституционния съд. Гаранция - ще бъде отменена в същия ден.Допускаме, че всеки от четящите този текст е разумен и грамотен гражданин, чието поведение се ръководи от здрава логика и инстинкт за самосъхранение. В такъв случай помислете какво точно искате да постигнете на изборите.1) Имате кандидат-фаворит и искате той да спечели? Отделете 15 минути от ноемврийската си неделя, гласувайте за него и се надявайте, че няма да сте единствените.2) Нямате фаворит, но имате непоносимост към конкретен противников кандидат и много настоявате той да загуби? Пуснете валидна бюлетина за произволен кандидат, само не и за Врага. Така увеличавате избирателната активност и ефективно намалявате неговия шанс за победа.3) Не одобрявате никого и не желаете да ви задължават да се занимавате с политика?Keep calm and carry on. Така или иначе, гласуването е задължително само на хартия; хипотетична санкция може да ви наложат чак когато не се явите пред урните на президентските избори през далечната 2021 г. Ако изобщо след 5 години съществува днешният Изборен кодекс.4) Не одобрявате никого и искате целият свят да го знае?Не правете демонстрации в деня на изборите - тази игра е с възможно най-негативен резултат.Няма никакъв смисъл да драскате цинизми по бюлетината - това я прави невалидна. Само си губите времето, никой няма да преброи гласа ви.Още по-малък смисъл има в това да гласувате с "Не подкрепям никого" - така ще валидирате чуждата служебна победа. Когато не знаеш къде отиваш, винаги отиваш другаде.Некадърните политици правят вредни закони, които отвращават гражданите. Кадърните граждани са прекалено отвратени, за да се занимават с политика. Още един параграф 22.Ако искате промяна - просто се вземете в ръце, съберете се със съмишленици, започнете от кота 0, ако трябва. Общият интерес се защитава всеки ден, а не веднъж на 5 години."Заради нашето безсрамие хората ще ни изгонят с камъни."Лозан Панов, председател на Върховния касационен съд, на заседанието на ВВС по повод бездействието на магистратите по аферата "Яневагейт" и интервюто на Цветан ВасилевОбразованиеОт коментар на икономиста Лъчезар Богданов за ForbesГолемият дял на двойките на външното оценяване по математика след седми клас, естествено, предизвика широк отзвук. Интуитивно повечето коментари и анализи бяха насочени в търсене на причините. Но в този текст няма да коментирам това – целта ми е да посоча поне няколко причини защо резултатите по математика в седми клас са дългосрочно и социално (общо за всички) важни.На първо място, тривиалната причина е, че математиката е необходимо условие за бъдещо развитие на детето в определени професионални направления. Казано директно, без математика не може да запишеш програмиране или инженерство.От своя страна, за да си добре с математиката в 12-и клас, няма как или е много трудно да почнеш да учиш в последната година. По география може да зазубриш определен краен брой теми с една година уроци; с математиката няма как да наваксаш 10 години неучене.Отделно от това математиката, за разлика от другите "предмети за кандидатстване", в действителност се ползва в университета – каква изненада! Няма как да си инженер или програмист, ако не знаеш обикновени и десетични дроби.На следващо място, резултатите точно в седми клас дават добра информация за качеството на работата на училищата и на самите учители. Ако изключим много малък брой "елитни" начални училища, включително частни, голям брой от основното образование се случва "в квартала". Следователно трудно можем да отдадем разликите на някаква предварителна селекция на най-талантливи деца или богати родители – както вече се случва в гимназиите, където в много голяма степен разликите в резултатите имат общо с разликите в способностите на самите деца и мотивацията и подкрепата на родителите.Изпитът по математика е и изпит по езикознание. Ако децата не могат да решат текстова задача, защото не разбират условието, какво друго е това, ако не провал на развитието на способности за четене с разбиране? С други думи, матурата по математика е втора матура по български език.Накрая, математиката, дори в елементарната си форма в основното образование, е инструмент за развиване на мисленето. И никак не е случайно, че напоследък работодателите по-често питат дали си от математическа гимназия, а не кой университет си завършил.Дрънкане на оръжияОт коментар на Карим Талби, агенция "Франс прес"Трета световна война може би няма да има, но за хората, които си пуснат телевизорите в Русия, тя вече е започнала.Водещият на централната информационна емисия на държавната телевизия в неделя вечерта съобщава, че руските противовъздушни батареи в Сирия ще "свалят" американските самолети.По новинарската телевизия "Россия 24" дават репортаж за подготвянето на бомбоубежища в Москва в случай на ядрено нападение.В Санкт Петербург информационният сайт "Фонтанка" твърди, че губернаторът иска да определи дневна дажба за хляб за бъдеща война въпреки обясненията на властите, че искат просто да стабилизират цената на брашното.А по радиото се обсъждат учения на "гражданска защита", в които според министерството на извънредните ситуации ще бъдат мобилизирани 40 милиона руснаци за една седмица. В програмата са предвидени евакуации на жилищни сгради и действия при избухване на пожар.Причината за тази треска, за това увличане по неизбежността на "Трета световна война"? Прекратяването на 3 октомври на преговорите между Вашингтон и Москва за сирийския конфликт след провала на примирието, което двете сили договориха с голяма настойчивост в Женева през септември.Веднага след това руските и сирийските бомби превърнаха Алепо в "ад на Земята", както се изрази ООН, и предизвикаха критиките на Запада.Междувременно в Сирия руската армия продължи да действа сама през седмицата, разполагайки във военната си база на сирийското пристанище Тартус противовъздушни батареи С-300, способни да поразят изтребители. Тя изпрати и корвети, оборудвани с ракети, които на теория могат да потопят военни кораби. С други думи, това е демонстрация на сила, насочена не към джихадистите и другите сирийски бунтовници, а към американските флот и авиация.


description: Всички големи автомобилни производители се насочиха към разработване на електромобили, но засега нито един от тях не е и наполовина толкова популярен...

title: Графика на деня: Как Тесла изпреварва конкурентите си

maintext: Всички големи автомобилни производители се насочиха към разработване на електромобили, но засега нито един от тях не е и наполовина толкова популярен като моделите на Tesla. Още от 2006 г. компанията следва ясно установен план – да построи спортна кола, а с приходите от нея да направи достъпна кола и с приходите от нея – още по-достъпна кола. В момент, в който светът очаква Model 3, точно това се и случва, а като основна причина за успеха се посочва високото ниво на разходите за развойна дейност, които Tesla поддържа. Съвсем наскоро компанията обяви, че всички нови модели ще имат цялото необходимо оборудване, за да се движат автономно, макар да се очаква да минат поне няколко години, преди колите да станат изцяло самоуправляващи се.

fasttext_language: bg


description: Управляващите се договориха за промени в изборния кодекс; Депутатите са на път да разрешат даряването на храни без ДДС; Минималните прагове няма да се вдигат догодина; Разрешават на военната полиция да разследва и да разпитва цивилни

title: Какво се случи през седмицата

maintext:
© Анелия Николова
Така имотите (
), които се намират до летище София, са купени на началната обявена за продажбата цена - 4.4. млн. лв., която е близо седем пъти по-ниска от стойността, за която те са били заложени в Корпоративна търговска банка (КТБ) преди три години.
Така Делян Пеевски си връща собствеността над комплекса, който построи през 2012 г. изцяло с кредити от КТБ за над 80 млн. лв. Разликата е, че той вече притежава и печатницата в полиграфическия комбинат, която вероятно ще бъде закрита. И сега депутатът от ДПС печата почти всички национални вестници, промяната след месеци ще е само в адреса.
Купувач е фирмата "София принт инвестмънт". Дружеството, което е учредено няколко дни преди сделката, е собственост на "Печатница София" - фирмата, която държи печатницата на полиграфическия комбинат на бул. "Цариградско шосе" и която Делян Пеевски купи в началото на лятото от издателя на "24 часа" Венелина Гочева.
Разрешават на военната полиция да разследва и да разпитва цивилни
Парламентът гласува на второ четене поправка в Закона за военната полиция, която разширява правомощията на тази структура да разследва и да разпитва цивилни лица, както и да прилага силови методи спрямо цивилни. Униформените вече ще имат право да извършват оперативно-издирвателна дейност, да се включват в антитерористични операции. Освен това те вече ще могат да използват принуда, физическа сила, помощни средства или огнестрелно оръжие в условията на т.нар. абсолютна необходимост, който е стандарт, въведен в нашето законодателство след редица решения на Европейския съд по правата на човека в Страсбург. Досега те можеха да правят това само ако не могат да изпълнят служебните си задължения по друг начин.
Военните полицаи ще имат право да използват насилие само след предупреждение освен в случаите на внезапно нападение или освобождаване на заложници. Когато използват оръжие, на теория те ще са задължени да направят всичко възможно, за да запазят живота на хората.
изпълняващия длъжността председател на парламента.
Фотограф: Надежда Чипева
Фотограф: Надежда Чипева
посредничеството на ЕС Груевски се оттегли миналата година, но опозицията не прие датата 5 юни 2016 г. за предсрочни избори. Политиците се съгласиха да назначат специален прокурор, който да разследва скандала. Последното условие преди разпускането на парламента, изпълнено тази седмица, беше приемането на бюджета за 2017 г.
[Reuters]
Коалиционните партньори ГЕРБ, ПФ и РБ постигнаха съгласие за промени в Изборния кодекс. Това стана на среща в парламента в понеделник, на която присъства и премиерът Бойко Борисов. Управляващите ще подкрепят отпадане на лимита върху броя на секциите в страни от ЕС. За другите държави обаче остава ограничението от максимум 35 секции. По втората конфликтна тема – за начина на отчитане на вота при определяне на резултатите от изборите, решението е в кодекса да остане опцията "Не подкрепям никого", но тези гласове ще бъдат отразявани по различен начин при определяне на резултатите от пропорционални и мажоритарни избори. Чрез промяна в методиката за отчитане те ще влизат в общия брой на действителните гласове, от които се изчислява резултатът от изборите за президент и кметове, но няма да се броят при изчисляване на резултата за парламент и общински съвет. В петък депутатите започнаха обсъждането на поправките в изборния кодекс на първо четене.Парламентът гласува на второ четене поправка в Закона за военната полиция, която разширява правомощията на силовата структура да разследва и разпитва цивилни лица, както и да прилага силови методи спрямо цивилни лица. Униформените вече ще имат право да използват принуда, физическа сила, помощни средства или огнестрелно оръжие в условията на т.нар. абсолютна необходимост. Досега те можеха да правят това само ако не могат да изпълнят служебните си задължения по друг начин. Под "абсолютна необходимост" ще се разбира отказ да се изпълни законно разпореждане, задържане на закононарушител, който оказва съпротива, бягство на задържан или нападение срещу граждани. Военните полицаи ще имат право да използват насилие само след предупреждение освен в случаите на внезапно нападение или освобождаване на заложници. Когато използват оръжие, на теория те ще са задължени да направят всичко възможно, за да запазят живота на хората. Вносителите на законопроекта определят въпросните промени в Закона за военната полиция не като разширяване на правомощията, а като "технически поправки".Свързано с Делян Пеевски дружество е придобило имота и сградите, в които се намира печатницата "ИПК Родина 1". Това научи "Капитал" от частния съдебен изпълнител Стоян Якимов, който е провел публичната продан в средата на миналата седмица. Купувач е новосъздадено дъщерно дружество на "Печатница София", което депутатът придоби преди около половин година, а наддаване очаквано не е имало, тъй като сградата трудно може да се използва за друго, а и е пълна със скъпо оборудване, което не се продава заедно с нея.терен с площ 55 дка и постройки с 11 хил. кв.м разгъната застроен площВ тези имоти се намира и модерното печатарско оборудване, заложено за 53 млн. лв., за което няма яснота дали е продадено на Делян Пеевски. Вероятността новите печатни машини да бъдат продадени на друг е минимална, защото разходите за евентуалното им демонтиране и преместване ще са изключително високи.Собственик на "Печатница София" е "А. Е. Бест съксес сървисис България" ЕООД, чиито дялове са на едноименна кипърска офшорка, зад която седи номинален собственик - базирана в Никозия адвокатска кантора.Цяла седмица продължава скандалът с поисканата оставка на представляващия Висшия съдебен съвет Димитър Узунов, която в четвъртък мнозинството отхвърли с 15 на 8 гласа, но скандалът продължи и след заседанието на ВСС. Самият Узунов, станал известен като "човека на Борисов във ВСС", отказа да обсъжда упреците към работата му и се втурна да отправя лични нападки към опонентите си.Оставката му бе поискана от членове на съвета от т.нар. реформаторско малцинство, а конкретният повод бе едноличното решение, с което той определи кои членове на съвета ще се срещнат с европейските прокурори, които извършват одит на българската прокуратура. След предизвестеното гласуване Узунов се обърна към председателя на Върховния касационен съд Лозан Панов със знаменателна реплика, цитирана нашироко: "Можехте да ме питате за писмото във връзка със срещата с европрокурорите, но вие предпочетохте да ми забиете ножа в гърба, дълбоко и болезнено." В интервю пред bTV в петък Узунов продължи с атаките, като нарече Панов "пречупен човек" и го посъветва да си подаде оставката, ако смята, че се е издигнал над блатото.След няколко години силен административно наложен ръст на минималните осигуровки по сектори догодина промяна няма да има. Това става ясно от проектобюджета на държавното обществено осигуряване (ДОО). Все пак за работодателите ще има още разходи - осигуровката се вдига с 1 процентен пункт (и още толкова от 2018 г.), а минималната заплата с почти 10%, повече ще плащат и самоосигуряващите се. Така правителството планира почти 13% ръст на приходите от осигуровки. В резултат с около 300 млн. лв. намалява и трансферът на държавата от данъци за пенсии. Те ще нараснат почти миниатюрно от средата на годината. Леко се вдига и възрастта за пенсиониране.Социалната комисия в парламента отхвърли законопроекта за промени в Кодекса за социално осигуряване (КСО) на първо четене. С изключение на ГЕРБ всички останали смятат, че редакциите са непълни, тъй като не уреждат етапа на изплащане на пенсиите и не предлагат възможност за различни по риск продукти, между които да избират осигурените в пенсионните фондове. Председателят на комисията Хасан Адемов обясни, че проектът засяга социални отношения и е трябвало да бъде гледан от тристранката. Предстои законопроектът да се гледа в бюджетна комисия, която е определена като водеща отИдеята дарените хранителни продукти с изтичащ срок на годност да не бъдат облагани с данък върху добавената стойност (ДДС) е на път да заработи от догодина. Депутатите от бюджетна комисия приеха на второ четене промените в Закона за ДДС, с които се решава облекчението. Поправките обаче претърпяха сериозни изменения и отразяват настояването на финансовия министър да има контролни механизми, за да се предотвратяват опити за злоупотреби. Така освобождаването от косвения данък ще става по процедура, в която роля ще имат три министерства и още няколко институции.Българската компания "Кохоферм" откри първата в Европа ферма, която се намира на сушата, за отглеждане на кохо сьомга, известна и като тихоокеанска сребърна сьомга. Предприятието е в село Горни Окол, на 45 км от София. Хайверът се внася от Канада, където има няколко сертифицирани производителя, и се транспортира до България със самолет. Инвестицията е за 5.5 млн. лв. - евросубсидия по програма "Рибарство", средства на собствениците на компанията и заем от банка. Във фирмата инвеститор съдружници са Георги Софиянски (с 80%), Георги Стефанов (с 10%) и Валери Милованов, който е и управител на "Кохоферм".Най-голямата компания за сигурност и охрана в света – британската G4S, напуска българския пазар. За купувач на бизнеса й в страната е избран вторият по големина играч в сектора тук - "ВИП секюрити". Сделката е поредната придобивка в портфолиото на "ВИП секюрити" след вече две покупки на конкуренти в миналото. Обединяването ще доближи компанията до настоящия лидер на охранителния пазар в страната – СОТ 161. Изтеглянето на британците не е пряк резултат от бизнес средата в страната, а е част от по-глобално решение да продадат бизнесите, които са малки или губещи.Търговецът на електроенергия "Енерджи МТ" се е договорил да купи над 20 мегавата соларни паркове чрез придобиването на дружеството "Ес Ер Пи солар България". Цена не е обявена, но активът се оценява на около 33-35 млн. евро. Продавач е американската Sun Еdison, която е в процедура по защита от кредитори. Купувачът е собственост на Румяна Георгиева (на снимката). През май тя и Николай Вълканов (собственик на "Минстрой") купиха ВЕЦ "Жребчево".На 11 декември избирателите в Македония ще гласуват на извънреден парламентарен вот, на който да опитат да сложат край на продължаващата почти две години тежка политическа криза. Тя избухна заради скандал от 2015 г. с подслушване на повече от 20 000 души, за което опозицията обвинява тогавашния премиер Никола Груевски и близкия до него шеф на разузнаването. СМило Джуканович - премиерът, който и като президент ръководи Черна гора от 27 години, спечели парламентарните избори на 16 октомври. Неговата Демократична партия на социалистите (ДПС) спечели 41.1%, а опозиционният проруски Демократичен фронт - 20.6%. Джуканович призова досегашните си партньори за споразумение за съставяне на ново правителство, тъй като няма мнозинство за самостоятелен кабинет. Опозицията отказва да признае изборните резултати. Кампанията бе бедна откъм идеи, а основният въпрос бе дали това ще е краят на модела "Джуканович". Наблюдатели съобщиха за нарушения, купуване на гласове и необичайно висока избирателна активност (73.2%). Джуканович е единственият лидер, задържал се на власт от разпадането на Югославия, като премина през комунист и националист до защитник на членството в НАТО и ЕС. Той обеща Черна гора да влезе в НАТО до няколко месеца, тъй като алтернативата е тя да се превърне в "руска колония". Темата разделя черногорците и предимството на привържениците на евроатлантическата ориентация е минимално.Американският президент Барак Обама коментира, че изявлението на републиканския кандидат за държавен глава Доналд Тръмп, че може да не признае резултатите от изборите, подкопава демокрацията в страната. По време на телевизионен дебат с демократическия си опонент Хилъри Клинтън Тръмп отказа да каже дали ще признае изхода от вота. По-късно той посочи, че би признал "ясен" резултат, но си запазва правото да го оспори в съда в случай на съмнения. Заради това изказване милиардерът бе разкритикуван от мнозина в партията си.БВП Както през второто, така и през третото тримесечие китайската икономика нарасна с 6.7%, което означава, че властите са на път да постигнат целта си от поне 6.5% ръст на БВП през 2016 г. Благоприятните фактори са облекчените условия за кредитиране и силният имотен пазар. Китайските власти увеличиха бюджетните разходи за инфраструктурни проекти например. Стимулиращата фискална и монетарна политика обаче крие своите рискове и прикрива по-дълбоките проблеми в китайската икономика като индустриалния свръхкапацитет и високите нива на корпоративна задлъжнялост. Тя вече достига 145% от БВП според данни на МВФ. Освен това в стоманената и въглищната индустрия предстои свиване на производствения капацитет. Появяват се и нови рискове като изтичане на капитал от финансовата система на Китай заради обезценяването на юана спрямо долара и по-бавния икономически ръст. Опасения буди и възможното прегряване на имотния пазар. Ето защо анализатори смятат, че през 2017 г. ръстът на китайския БВП ще се забавя.Канадската компанияе започнала да прави сондажи за медно-златни руди в Източните Родопи чрез местното си дружество "България алфа". To получи право за проучванията в площите "Бяло" и "Звезда" през 2013 г. Mundoro Capital е публична компания и наскоро е набрала 1 млн. долара, с които ще финансира сондажните си дейности в общо пет площи в България и Сърбия.(бивша Русенска стокова борса) подписаха меморандум и ще обединят дейността си в началото на 2017 г. Според оценка на представителите на двете дружества в общата структура ще се концентрират около 99% от оборота в сектора, или около 600 млн. лв. годишно. Извън общата структура ще остане само борсата в Пловдив.ще инвестира 500 млн. евро в завод за двигатели в Северозападна Полша, в който ще се произвеждат мотори за автомобилите Mercedes. Първите двигатели ще излязат от новия завод през 2019 г., а в него ще бъдат наети 500 души. Интерес към изграждане на производствени мощности в страната има и японският гигант Toyota, който в момента преговаря с полското правителство. На автомоторния пазар в страната работещи предприятия имат и Volkswagen и Kia.Американската компания, която разпространява видеосъдържание, е привлякла с над 50% повече абонати през третото тримесечие на 2016 г. Броят им е нараснал с 3.57 млн., докато очакванията на анализаторите бяха за 2.3 млн. Така общият брой платени абонати на компанията за видеострийминг стават над 86 млн. След съобщаването на новината акциите на Netflix поскъпнаха с 20% в понеделник.


description: Българската комедия "Маймуна" е наръчник за оптимисти

title: Капка лудост за щастие

maintext: Когато една кинематография няма такива филми, тя си ги внася. В старото кино ги правеха братя Маркс ("Маймунджилъци"/Monkey Business, 1931/). После имаше Били Уайлдър. От по-ново време е "Невероятната съдба на Амели Пулен". Там хората виждаха животите си от различен ъгъл - през абсурдното, странното и смешното, а във френския филм и през нежното. Пак в него животът беше ежедневно чудо и част от една по-голяма картина. Не непременно тъжна въпреки крайните си във времето рамки. С "Маймуна" на Дими...


description: Държавата предлага нов регламент, който гарантира повече почивни дни

title: Празниците - само в делници

maintext: Остаряла и вредна регулация на пазара на труда. Така икономистите определят практиката правителството да слива национални празници, падащи се през седмицата, със събота и неделя. Резултатът е поредица от неработни дни, достигаща до 4, 5 или дори 6. Последното е прецедент от времето на социалния министър от тройната коалиция Емилия Масларова. Само за тази година загубите за икономиката от удължените уикенди са между 300 и 400 млн. лв. според изчисления на работодателските организации. Дори и оцен...


title: Бял минимализъм в столицата

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 41 // 15.10.2016 Прочетете Капитал Daily Брой 197 // 19.10.2016 Прочетете Капитал Light Брой 41 // 15.10.2016 Прочетете


description: Писателката и режисьор Елица Георгиева за успеха на дебютния си роман във Франция

title: Le début d'Елица

maintext:
Името на Елица Георгиева може и да е непознато в България, но присъства сред номинираните за основаната от Фредерик Бегбеде литературна награда за дебютен роман на френски Prix de Flore.
Става въпрос за излязлата в края на август книга Les cosmonautes ne font que passer ("Космонавтите просто преминават"), която на 184 страници разказва полуавтобиографичната история на авторката си.
Елица е родена в София през 1982 г., а разказът започва в края на десетилетието. Героинята, също като авторката, учи в 138 СОУ, тогава носещо името "Юрий Гагарин". Мечтите, идолизирането и пропагандата се смесват в едно – желанието й е да стане космонавт, също като Гагарин. В текста влизат цитати от лозунги и комунистически речи. След падането на Берлинската стена и комунистическия режим, ценностите се променят: идолът е вече Кърт Кобейн, културните препратки са към песните на Nirvana, а френският читател се изправя пред някои "феномени на прехода": мутри, нови политически схеми, описване на завръщащи се религиозни практики.
Книгата излиза под знака на голямото френско издателство Gallimard и по-специално поредицата му Verticales, в рамките на която попадат по-нестандартни и експериментални истории. Принос за романа има и курс по творческо писане, през който Елица преминава.
В момента има интерес към чуждестранни автори, които пишат на френски и в чието писане личи по-различен поглед", казва тя от дома си в Париж, където живее от 2000 г. Въпреки натрупаните години, тя споделя, че писането на френски е било най-голямото предизвикателство, тъй като няма как да не си личи, че това й е втори език. Да могат дефектите да станат ефект е една от целите на текста. "Трябваше да разбера кои грешки звучат интересно и кои пречат на разбирането."
Les cosmonautes ne font que passer се появява в най-горещия момент за френския литературен пазар. Септември е месецът, в който излизат най-много заглавия – тази година се появяват 700 романа, от които 100 дебютни. Издателството решава да не пази творбата на Елица за по-спокоен месец, а вярва, че може да я хвърли в най-ожесточената конкуренцията. "От една страна това е месецът, в който могат да те забележат, но и да останеш в сянката на други заглавия." За щастие, случва се първото. Следват позитивни рецензии и номинацията за наградата, която през годините са получавали разпознаваеми имена като Мишел Уелбек и Амели Нотомб.
Историята вероятно звучи нестандартно за Франция, но все пак откъде идва личната й потребност да се върне към този период от живота си? "Когато човек пише роман, със сигурност трябва да знае, че има да каже нещо важно. Мога да пиша за Париж и за теми, които са по-малко свързани с мен, но едно от отличителните неща в личния ми опит е именно този период на промени. Защото те са направили така че животът на моето поколение да бъде различен от това на връстниците ми във Франция. Когато започнах да уча тук, животът на всички около мен се въртеше около университета, докато аз още на 13-14 години вече бях наясно какво е корупция, барикади. Такъв тип метаморфози на пейзажа и в живота на хората се случват рядко и то най-често покрай война. Във Франция хората нямат подобен опит с толкова големи промени от десетилетия. Комунизмът е позната тема за френския читател, но си мисля, че не точно под този ъгъл."
Планира се и българско копие на книгата, но този процес се движи от френското издателство. Но романът е само част от това, което Елица прави. Тя завършва документалистика в Националната кино академия в Париж (La
fémis
) и е работила като асистент-режисьор.
Пълнометражният й документален филм ще е свързан с България, а първият материал за него е сниман по време на антиправителствените протести през 2013 г. Конкретно за историята в книгата, тя избира да я напише – вместо снима, тъй като "в писането има много по-голяма свобода в поставянето на фактите, което не би било възможно в друг формат."
Има и пърформънс проекти. От две години се занимава с творческия колектив chôSe, а странично от него работи с автори от Руанда, пишещи за геноцида през 1994 г. Вече е пътувала до в африканската страна два пъти, където заедно и сътрудниците си провежда уъркшоп. Ново пътуването предстои по-късно през октомври. "Текстът не е само в книгата, той може да се реализира на сцената и то не непременно на театралната. Пърформънсът е именно начинът да обединя всичките си интереси."


description: Слабите места на държавата създават реални рискове от превземане на политиката и икономиката от насочени към тях руски итереси

title: България е мека цел за хибридна атака

maintext:
© Юлия Лазарова
- създаване на политически и обществени напрежения чрез открита, или прикрита подкрепа за популистки и екстремистки организации
- оказване на влияние върху убежденията на хората с цел отслабване волята на обществото за съпротива - чрез размиване на границите между истина и лъжа, обективност и необективност, чрез насаждане на убеждението, че всички лъжат
- нарушаване на сътрудничеството в рамките на ЕС и НАТО, включително с разпространяването на дезинформация и създаващи тревога слухове.
Най-сериозните заплахи са инфилтрирането в политически партии и икономическото проникване
Разядена от корупция, с блокирани служби и компрометирани медии, България трудно може да се противопостави
Най-големият риск е идването на силно прокремълско управление
"През 2015 г. руските информационни операции на територията на страната се фокусираха в няколко посоки:Тези активности създават опасност не само за нашата държава, ЕС и НАТО. Инфраструктурата, създадена за изпълнението на тези цели, може да бъде използвана за дестабилизация и манипулиране на цялото общество или политическата среда по всяко време, стига Русия да го поиска."Звучи познато, нали? Всъщност е част от публичния доклад на чешкото контраразузнаване, оповестен в средата на септември. В него Русия е определена като една от най-сериозните заплахи за националната сигурност на страната. Доклади със сходни изводи има в повечето европейски държави. Литва преди време разпространи не само описание на методите и целите на руските разузнавателни служби, но и трите имена на част от агентите им в прибалтийската държава. В съседна Латвия контраразузнаването отчита огромно нарастване на активността на Службата за външно разузнаване на Русия (СВР) в посока "влияние върху общественото мнение и взимането на политически решения, както и отслабване ролята на страната в ЕС". Тази активност е била особено засилена преди и по време на председателството на Латвия на ЕС през 2015.В последния доклад за състоянието на националната сигурност в България думата Русия не фигурира нито веднъж. Опасността от хибридна война се споменава в един абзац, но без да се посочва откъде точно идва. "Проявиха се опити с участие на чужди специални служби за придобиване у нас на стопански субекти със стратегическо за страната ни предназначение (включително с отношение към енергийната ни сигурност), медии и др." - това е най-конкретният намек за засилване на руското влияние в България в доклада на правителството."Нищо не могат да направят." Това е кратката оценка за способността на българските служби да се противопоставят на засилената активност на Москва в България от бивш министър на силово ведомство в едно от предишните правителства. Според източника на "Капитал" службите са блокирани основно по три причини. От една страна, заради тяхната неефективност, от друга - заради вътрешната съпротива на част от служителите от старата школа, а от трета - заради липсата на политическа подкрепа за действията им.Последното всъщност показва най-голямата заплаха за България днес - тя не изглежда да има сериозни съпротивителни сили срещу все по-агресивните действия на Русия в Европа. Защитаването на националните интереси в тази сравнително нова ситуация не е задача само на специалните служби. Те всъщност са само инструмент за провеждане на цялостна политика, която следва да е изработена от правителството, президента и парламента.Рисковете за България от опитите на Русия да я използва за връщането на имперската си слава не са свързани само с активността на тайните й служби, но на етапа това изглежда като едно от основните оръжия на Москва. "Единствените валидни аргументи на Кремъл остават военната сила и мрежите за влияние зад граница, изграждани по линия на свързаните с Русия икономически и политически интереси", казва бившият български посланик в Москва Илиян Василев.Стратегията на Путин вероятно има някакви особености в различните държави. Да влияеш върху общественото мнение в страна като България, където има традиционно добро отношение към Русия, е лесно, но за Полша, където традициите са точно в обратната посока, се искат други подходи. Като се проследят обаче внимателно разкритите до момента действия на Москва в Европа, могат да се видят няколко общи черти. Може би най-сериозната от тях (и като мащаб, и като важност за България) е инфилтрацията в политически партии. Войната от ново поколение, която Русия води, се описва от нейния идеолог ген. Валери Герасимов като "предимно стратегия за влияние, не брутална сила". Нейната задача не е унищожението на врага, а "да се наруши вътрешната сплотеност на неговите системи на управление". България е мека цел за подобна кампания, и то не заради традиционно силното русофилство. Разядена от корупция, със слаби специални служби и компрометирани медии, тя трудно може да се противопостави на подобни действия.България е сред целите на Русия не толкова заради амбициите на Москва да си върне съветските сфери на влияние, колкото заради членството й в ЕС и НАТО. Това са двете организации, които дразнят Москва най-много - едната заради военното предизвикателство в регион, който Кремъл винаги е разглеждал като своя територия, а другата заради пазарната мощ, с която разполагат обединените икономики. Всяка възможност да се всява раздор и да се руши единството им е добре дошла за руския дневен ред.В началото на тази година Конгресът на САЩ нареди на американските разузнавателни агенции да проведат разследване за тайното финансиране от Кремъл на различни европейски партии. Този ход на Вашингтон беше предизвикан от все по-голямото притеснение, че Москва се опитва да използва и засили разединенията в Европа, за да отслаби НАТО, да попречи на американската система за ракетна отбрана и да предизвика отпадане на икономическите санкции след анексирането на Крим.Темата с тайното руско финансиране на европейски партии се очакваше да бъде обсъждана и на срещата на външните министри от ЕС в четвъртък.Според цитиран от The Telegraph доклад на британските служби за влиянието на Кремъл в Европа към началото на тази година са били регистрирани изключително активни операции на руските служби в Холандия, Франция, Унгария, Австрия и Чехия. Обект на особено внимание са крайнодесни партии като "Йоббик" в Унгария, "Златна зора" в Гърция, "Северна лига" в Италия и френският "Национален фронт", за който беше доказано, че е кредитиран с девет милиона евро от руско-чешка банка.Лесно е да се каже кой е българският еквивалент на тези партии. В началото звучеше абсурдно, но някак си свикнахме с това, че тукашните националисти са сред най-откровените представители на руските интереси в България. Източник от българските служби твърди, че едно от малкото конкретни доказателства за връзки на местни политици с Москва е установено преди няколко години - в доклад, който съобщава за особено близки отношения на Волен Сидеров с конкретни служители на руското посолство в София. "В ДАНС съществува систематизирана информация за връзки на Волен Сидеров с руския гражданин *** (спестяваме точното име по изрично настояване на източника), който е бивш високопоставен служител на руското външно разузнаване", твърди източникът ни и подчертава, че тази информация е още от 2009 г. През този период контраразузнаването е засекло и контакти на Волен Сидеров с дипломати от руското посолство, работещи под прикритие. Същият източник припомня, че ръководител на руския отдел в ДАНС тогава (а после и шеф на контраразузнаването по време на първия кабинет "Борисов") е Цветлин Йовчев, по-късно вътрешен министър в правителството "Орешарски", избрано с решаващата подкрепа на "Атака".За връзката на Сидеров с Москва не са нужни данни на службите - политическото му поведение е дословно повторение на руски опорни точки. Дали обаче Кремъл разчита само на него, за да постигне влияние тук?Според два източника на "Капитал" с достъп до данните на контраразузнаването са били установени редовни контакти между лидера на още една парламентарно представена партия със служител на руското посолство от сравнително ниско ниво - със сигурност по-ниско, отколкото предполага нивото на българския политик. Срещите ставали приблизително по едно и също време всеки месец. Това, разбира се, не означава, че този политик получава инструкции и пари в плик от Москва. Отношенията с чужди дипломати могат и да са част от нормалната работа на един партиен лидер. Неговата активност обаче се изчерпвала с посещения почти изключително в това посолство.В доклада The Kremlin Playbook се казва, че Русия директно и индиректно влияе на поне пет парламентарни партии в България чрез създаването на зависимости на ключови политици в тях от участие като посредници в инвестиционни сделки или инфраструктурни проекти. "Те често подкрепят стратегическите интереси на Русия, дори когато са срещу общите европейски цели или законодателство - като опита за промяна на енергийния закон през 2014 г. (внесена от БСП - бел. ред.), за да бъде обявен "Южен поток" за интерконектор. По време на нашето проучване се натъкнахме на данни за това, че всъщност не националистите са най-ефективните защитници на руските интереси в страната. Утвърдени партии с голям електорат и директни икономически интереси от руските проекти в страната са били влиятелните в натиска върху държавни контролни институции да си затварят очите за корупционни практики", допълва Мартин Владимиров от Центъра за изследване на демокрацията.


description: Калин Костов инвестира в първия комплекс от пъзел стаи и иска да продава коцепцията на франчайз

title: Бизнес със забавление на едро

maintext:
Mentalist не е първото предприемаческо начинание на Калин Костов. Преди това стартира компания за медицински услиги MedicHome
© Георги Кожухаров
"Хиийлт, хииийлт." Ако този нечленоразделен вик звучи в ушите ви, намирате се в тъмна малка стаичка с няколко врати около себе си и в ключалката зад гърба ви току-що се е завъртял ключът, оставяйки ви насаме с обострените ви сетива, вероятно тъкмо сте платили около 30 лв. и ви предстои точно един час лов на загадки. Целта е да следвате уликите, които ще ви изведат от стаята.
Съвсем в началото пъзел стаите (Real life escape rooms) бяха хоби, което се издържаше от отбори ентусиасти, а после бързо се превърнаха в дребен бизнес. Предприемачът Калин Костов е убеден, че стаите за бягство могат да носят големи приходи и да бъдат пълнокръвен бизнес. През август той откри първия в страната мултиплекс за бягства - Menatlist, и планира да продава концепции за пъзелите стаите си като франчайз.
Този тип забавление е сравнително нова концепция както за България, така и в световен мащаб. В Европа най-разпознатият и богато снабден с пъзел стаи център е Будапеща, откъдето са изкопирани и много от местните стаи, а наскоро дори Walt Disney припозна идеята като печеливша. За малко над две години в България от хоби на (основно) програмисти, които строят такъв тип съоръжения за себе си и приятели, моделът се превърна в поле за развитие и на някои стартиращи компании и дори привлече инвеститори. Още преди година тук имаше около 60 стартъпи с пъзел стаи. В страната в момента стаите са около 130, показва справка в своеобразния регистър vsichkistai.bg. Повече от половината от тях - 68, са в София, следвана от Варна със своите 22 и Бургас с десетте си escape стаи. Към момента регистрираните официално отбори (понеже се играе в екипно) са 980, разказва основателят на Mentalist. По негови данни реалният брой обаче е над 1200, а участниците обикновено играят два пъти месечно.
Бизнес от бягство
В мултиплекса в
ЦУМ , идеята за който се ражда преди около две години, Костов е инвестирал до момента 300 хил. лв. Mentalist се разпростира на 300 кв.м. Там в завършения вид, което би трябвало да е в края на октомври, ще има шест пъзел стаи. Засега достъпни са загадките на психиатричната клиника "Приклятието на древните траки", терористи и спецчасти. Последните две могат да се играят и в мултиплеър режим - два отбора един срещу друг и едновременно срещу стаята. Освен това в своеобразния развлекателен център има зала за настолни игри. Комплексът Mentalist ще бъде и мястото за обучение на потенциални франчайз партньори.
"Бизнесът се разраства. Дори Walt Disney влезе в него и до края на годината всичките му паркове ще имат пъзел стаи, което според мен валидира потенциала", казва Костов.
Калин Костов, чиято предприемаческа кариера минава и през други стартиращи проекти като компанията MedicHome за услуги в областта на здравеопазването и междувременно управлението на ЗД "Евроинс живот" и "Евроинс - здравно осигуряване", попада случайно на идеята за пъзел стаи. Една игра му е достатъчна, за да отключи желанието да инвестира тъкмо в това.
Отначало търси да откупи права от международен франчайзър от чужбина и да го оперира в България. Оказва се обаче, че големите франчайзъри не са готови за тази стъпка, разказва той. "Бях много изненадан от факта, че на най-големия франчайзър му отнемаше между седем и десет дни да отговаря на запитванията ни." За такъв бизнес това е твърде много, а човек, който влага пари във франчайзинг, очаква подкрепа на дневна база, обяснява Костов. Тогава решава, че парите, които може да инвестира във франчайз, могат спокойно да бъдат вложени в собствен такъв.
Това, което прави случая на "Менталист" и Калин Костов особен, е не толкова идеята за правене на бизнес с пъзел стаи. Тази вече е известна. Тук-там достатъчно стартъпи с пъзел стаи с различно ниво на технологична сложност. Но Костов иска да изведе всичко това на следващото ниво - малко по-професионално и малко по-печелившо. "За нас забавлението никога не е било цел, ние виждаме само бизнеса", казва Костов.
Пъзел стаи 2.0
Професионалността според него идва основно от мястото. Типичната пъзел стая, както се е зародила идеята и както е традиционно в Меката на това забавление Будапеща, се намира в апартамент в жилищна сграда, във вила, нечия къща. Съответно с нея идват и проблеми - трудно откриване, липсва на паркинг, сърдити съседки по стълбището във входа. Затова Костов решава да го направи в сърцето на София, в сграда, подходяща за такъв тип развлекателен център. Освен за отбори и ентусиасти Костов и екипът му продават забавления и под формата на тематични тиймбилдинги.
И самата локация никак не е случайна. Още докато търсят франчайзингодател, Костов и екипът му научават много за бизнеса, подсказват им колко е важно мястото на пъзел стаята. "Всяка туристическа дестинация е място за такива стаи. При нас 30% от игралите в Mentalist са чужденци", разказва Костов. А мултиплексът е позициониран на ключово място - в ЦУМ, на метри от метростанцията, и богато снабдено с туристи, а и всякакъв човекопоток.
Откакто Mentalist работи през стаите му са минали над 250 души, което е и причината Костов да смята, че до края на годината ще успее да възвърне наполовина инвестицията си. Според бизнес плана му в края на 2016 г. "Дигитал нетлорк" - дружеството, стоящо зад проекта Mentalist, ще има оборот от 150 хил. лв., а през 2017 г. 330 хил. лв. "За по-малко от година ще сме си възвърнали инвестицията", убеден е Костов. Едва 40% от приходите обаче се генерират от отборите, играещи в пъзел стаите - останалото идва от клуба за настолни игри в Mentalist, различните събития, които се организират в стаите, реклами и продуктово позициониране в комплекса, както и от продажбата на концепции за стаи.
Освен към крайния потребител моделът на Mentalist е насочен и към други желаещи да започнат бизнес в тази област. "Идеята е да продаваме концепции", обяснява Костов. А конкретното проявление на това е франчайзинг, който да бъде продаван както в България, така и в чужбина. Първоначалната инвестиция за желаещите да развиват бизнес с пъзел стаи е с долна граница 10 хил. лв., а после 10% от оборота. "Дигитал нетлорк" продава концепциите за стаи с пълното им оборудване и монтаж. Компанията има цял каталог с разработени модели на пъзел стаи, създаден благодарение на специално подбран екип дизайнери на такива от цялата страна, казва Костов.
Освен че ще продават готови стаи, Костов и екипът му възнамеряват и да предложат нещо като отдалечена поддръжка. С други думи, т.нар. гейм мастър, който направлява играта на участниците в пъзел стаята, ще го прави от централата на Mentalist в ЦУМ. Така "Дигитал нетлорк" ще може да предложи цялостен пакет услуга за желаещите да започнат свой бизнес.
"Целта ни е да продаваме навън, да излезем като франчайзър извън границите на България", коментира Костов по-дългосрочните си планове. Костов вече има предварителен договор с българи в САЩ, които искат да пренесат една от стаите на Mentalist там.
Бягства от 1001 стаи
Пазарът за пъзел стаи започва да се пренасища - около 130 в страната и 60 стартъпа, занимаващи се с това. Количеството на стаите обаче никак не е притеснително за Костов, а бързо растящият брой на отборите е повече от положителен знак. Всъщност в този бизнес отделните стопани на стаи за бягство често не са си конкуренция - по-скоро си помагат, пренасочват клиентите си един към друг. Повече от ясно е, че стаите имат лимитиран брой клиенти - най-малкото защото за никого не е интересно повтарянето на игра.
"По наши изчисления на база броя отбори и честотата на игра в София има място за още два мултиплекса, или общо още 12 стаи", категоричен е Костов. И смята и двата да са под брaнда Mentalis, като откриването на единия се очаква да е факт до средата на следващата година.
"В това има много пари", смята Костов, именно това прави толкова трудно да избягаш от този бизнес.


description: Основният борсов индекс в Япония Nikkei 225 постигна 5-та поредна сесия на повишение. Малко преди края на търговията той отчита повишение от 1.06%....

title: Японските акции поскъпват

maintext:
Основният борсов индекс в Япония Nikkei 225 постигна 5-та поредна сесия на повишение. Малко преди края на търговията той отчита повишение от 1.06%. Aкциите на Sharp поскъпват с 6.4%, след като стана ясно, че мажоритарният собственик на компанията, тайванската група Foxconn, възнамерява да навлезе в производството на полупроводници. На борсата в Сеул губи Kospi изгуби 0.19%, а с близо с толкова спада и китайският Shanghai Composite.
Австралия публикува данни за заетостта в странатa през септември, които показаха, че работните места са 9.8 хил. по-малко, но безработицата е спаднала с 0.1 пункта до 5.6%, което вероятно се дължи на свиване на пазара на труда. Основният индекс на борсата в Сидни S&P/ASX 200 се повишава с 0.12%
Информацията е актуална към 08:15ч.


description: Карол Лим и Умберто Леон за KENZOxH&M

title: Изкуството на екипната работа

maintext:
Илюстрация © Sebastian Kim
Увеличаване © Sebastian Kim
Смаляванеа>
Кои елементи от стила на KENZO искахте да присъстват в колаборацията ви си с H&M?
Карол Лим: Винаги следваме инстинктите си и често мислим какво самите ние бихме носили. Когато станахме креативни директори, брандът нямаше фланелки в колекцията си. Носим такива постоянно, така че беше естествено да започнем да ги интегрираме в KENZO. Докато създавахме линията на KENZOxH&M, искахме да създадем специална фланелка, с пачуърк лого при мъжките и колан при женските модели. Ще бъде интересно да видим кой в какви модели ще се припознае, когато колекцията влезе в магазините и онлайн от 3 ноември.
Много често креативни хора нямат социални умения или се чувстват пренебрегнати. Вашият екип е успешен от самото начало. Какъв е вашият процес на работа? Какви съвети бихте дали?
KENZOxH&M на творческото дуо Карол Лим и Умберто Леон предлага ярки принтове, внимание към детайлите, контрастиращи принтове, игриви силуети, сложни орнаменти, вдъхновени от моделите на KENZO от 70-те и 80-те години. Фолклорни мотиви и градска енергия се смесват както в женските, така и в мъжките модели. Резултатът ще стане ясен на 3 ноември, когато колекцията ще тръгне в 250 магазина на H&M в цял свят, както и онлайн.Умберто Леон: Линията KENZOxH&M е като триизмерен диалог между двете марки и създателя на бранда Кензо Такада. Откакто станахме креативни директори, никога не сме търсили идеи в миналото, но това беше идеален случай да разкажем историята на бранда пред ново поколение. От архива му взехме идеи, които съчетахме с нови наши и така се получи един уникален поглед върху KENZO, който на свой ред се предаде в работата ни с H&M.Умберто Леон: Приятели сме от толкова много време. Започнахме само двамата, а после успяхме да изградим екип около себе си. Обвързани сме с всеки етап от развиването на бранда и сме напълно открити в комуникацията с всички, които работим. Всички съдействат, тъй като като всички са част от процеса. Няма недоизяснения между нас. Работим много, защото това, което правим, ни забавлява много. Така се получи и с KENZOxH&M.


description: Емиграцията, ниската раждаемост и високата смъртност водят до устойчивото обезлюдяване на региона. Нужна е обаче адаптация към новата му демография

title: Изгубеното население на Източна и Централна Европа

maintext: Икономически кризи, войнстващ популизъм, растящ национализъм, бежанска криза... Всички тези събития се случват на един и същ фон. И той не е никак светъл. От десетилетия България губи население.Причините са много - падаща раждаемост, висока смъртност, имиграция. Страната е изгубила 1.7 млн. души от 1989 г. Но не е сама.Процесът е много по-дълбок, много по-дълъг и много по-всеобхватен. Според данните за ръста на населението в последните 50 години Източна и Централна Европа са единственият регион в света, който устойчиво губи повече хора , отколкото придобива.Към ниската раждаемост, типична за Европа, се добавиха високата смъртност и сривът на икономиките, след това отварянето на границите, икономическите възможности на Запад, влизането в ЕС, преместването на хората от селата в градовете, новите икономики, които изискват друг тип поведение.Всичко това се смеси в коктейл, който се оказва особено пагубен за държавите между Балтийско, Черно и Адриатическо море. Да си съсед по земя с най-развитата част от световната икономика, оказа се, е и благословия, и проклятие.Тъй като тези процеси са твърде скорошни и твърде мащабни, България и другите държави в региона отказват да ги разглеждат като нова реалност - доминиращото социално и политическо мислене е за временна загуба на хора.Митовете "те ще се върнат" или "ще раждаме повече" все още съществуват устойчиво и много повече места предпочитат да плачат за изгубеното, отколкото да се пригодят към настоящето и да мислят за бъдещето.Това пречи и е време да бъде преосмислено - от начина, по който се разпределят европейските фондове, през националните политики до местната власт, устройството на градовете и на услугите в тях.


description: Вноската за пенсии се увеличава с един процентен пункт

title: Минималните осигурителни прагове няма да се вдигат догодина

maintext:
Минималните пенсии ще се увеличат с 2.4% от средата на годината , според проекта на бюджет на ДОО, изготвен от ведомството на Бисер Петков.
© Георги Кожухаров
След няколко години силен административно наложен ръст на минималните осигуровки по сектори догодина промяна няма да има. Това става ясно от проектобюджета на държавното обществено осигуряване (ДОО). Все пак за работодателите ще има още разходи - осигуровката се вдига с 1 процентен пункт (и още толкова от 2018 г.), а минималната заплата с почти 10%, повече ще плащат и самоосигуряващите се.


title: LED it be - Капитал

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 39 // 01.10.2016 Прочетете Капитал Daily Брой 189 // 07.10.2016 Прочетете Капитал Light Брой 39 // 01.10.2016 Прочетете


description: Учителската професия остава една от най-силно феминизираните в ЕС и това е особено ясно изразено в началното образование. По повод отбелязвания на 5...

title: Графика на деня: Преподавателите в българските училища

maintext: Учителската професия остава една от най-силно феминизираните в ЕС и това е особено ясно изразено в началното образование. По повод отбелязвания на 5 октомври Световен ден на учителя от европейската статистическа служба Евростат разпространиха данни, които илюстрират тази тенденция. Те показват, че през 2014 г. в началния училищен курс в страните от Европейския съюз (ЕС) са работили 2.1 млн. преподаватели, от които 85% са жени. В 11 държави този дял надхвърля 90%, включително и в България, където отчетеното съотношение е 94.4% на 5.6% в полза на дамите.В основните и средните училища разпределението е малко по-балансирано – от общо заетите в тях 3.6 млн. души преподаватели, жените са били близо две трети (64%). И в тази категория България е сред страните с най-ясно изразено полово неравенство в сектора, като у нас 79% от учителите в основния и средния курс са жени.Около една десета (11%) от преподавателите на най-малките ученици са под 30-годишни, а близо една трета (32%) са на 50 или повече години. В основните и средните училища делът на по-опитните преподаватели е малко по-висок – 38% от тях са от 50-години нагоре, а учителите на възраст до 30 години са 8% от общия брой.


description: Изложбата "1/320 от секундата" е в Чешкия център до 18 октомври

title: 20 въпроса: Стоян Ненов

maintext:
Илюстрация Увеличаване Автор: Цветелина Белутова Смаляванеа>
През последната година Стоян Ненов се утвърди като способен и отдаден на работата си фотожурналист, и то не само на местно ниво. Снимките му за
Reuters
покрай отразяването на бежанската ситуация в Гърция донесе на него, колегите му от агенцията и от в.
New York Times "
Пулицър
"
в категорията за "снимки от горещи новини".
Уловеното от него може да бъде видяно в изложбата "1/320 от секундата" в Чешкия център
до 18 октомври
, а събитието е част от програмата на тазгодишното издание на "Фотофабрика". Заглавието препраща едновременно към начина му на работа и живота на търсещите убежище: 1/320 от секундата е една от популярните настройки на скоростта на фотоапарата, тъй като гарантира до 90% успеваемост при снимки на хора в движение. Трудно му е да каже какво му предстои през следващите месеци, тъй като "в повечето случаи, ако нещо извънредно се случи и съм
нужен, тръгвам
почти същия ден или най-късно на другия".
Има едно място, на което е сигурен, че ще бъде. Стоян и колегите му фотографи ще получат наградите си на 13 декември в Ню Йорк.Внимателен (във всеки смисъл на думата) и искрен.Категорията "абсолютно" не ме кара да вярвам в много неща.Привечер.Напрежението и начините да се справям с него.Бих се затруднил.Опитвам се да се наспивам, но трудно успявам.Контактът с много забавни, интелигентни и добри хора.Комедията – както като стендъп, така и като филми.Омразата и агресията.Омразата и агресията.Много са.Външното спокойствие... което прикрива огромното вътрешно безпокойство.Много трудно се доверявам на хора и ситуации и в същото време трудно отказвам.Ще ми се да мога да оценявам малките неща от ежедневието.Подариха ми папийонка за награждаването.Dnevnik.bg, Facebook, Youtube каналите на Конан О'Брайън, Джими Кимъл, Saturday Night Live.Някъде в Скандинавия.Не са важни имената, а тези, които ги носят.Исландия.Нямам нужда от мото.


description: Според мениджъра на китайския гигант Кен Ху 5G и изкуственият интелект ще променят пазара на смартфони

title: Huawei очаква следващата дигитална трансформация до 2020 г.

maintext:
© Reuters
Китайският производител на комуникационно оборудване Huawei посвети значителни усилия на навлизането на пазара на смартфони преди едва шест години, но вече се нарежда веднага след стожерите в сектора Apple и Samsung по обем на глобалните си продажби. А очакванията на групата са към десетата им година в този бизнес нещата да са много различни както на самия пазар на смартфони, така и по отношение на собствената им позиция на него
"Първият телефон на Apple беше пуснат на пазара пред 2007 г. и оттогава вече са минали почти 10 години. Очакваме, че към 2020 г. ще има нова голяма трансформация за умните устройства", коментира пред CNBC един от тримата ротиращи се главни изпълнителни директори на китайския гигант Кен Ху.
Като ключови фактори, които ще движат тази трансформация, мениджърът изтъква развитието на бъдещата свръхбърза 5G мрежа, както и разпространяването на все повече устройства, управлявани от изкуствен интелект (AI).
"Не очакваме бъдещите технологии да изглеждат, да звучат и да се усещат като настоящите. Умните технологии, както и облачните услуги и изкуственият интелект започнаха да се сливат, така че това, което ще видим в бъдещето, може да е напълно различно от това, което имаме днес", обяснява Ху.
По думите му Huawei възнамерява да се възползва от тези прогнози, като подобри своите технологии, свързани със смартфони. Други планове, върху които компанията работи, са за засилването на присъствието на бранда й, както и за разширяването на каналите й за продажби на дребно и дистрибуция.
"Имаме своите виждания за глобалния пазар. Китай ще заема значителна част от бизнеса ни, но сме фокусирани върху глобален растеж", посочва той. Дали Apple и Samsung трябва да се опасяват от възхода на Huawei? "Разбира се", отговаря Ху.
Мениджърът разказва още, че групата разчита на опита си с 5G технологиите, за да се отличи на пазара на телекомуникационно оборудване и да затвърди позицията си на лидер в сектора. Паралелно с подготовката за навлизането на 5G стандарта, който ще позволи по-голяма употреба на данни посредством безжични мрежи, Huawei приема и дългосрочна стратегия, посветена на иновациите.
"Обявихме, че до 2018 г. ще инвестираме 600 млн. долара само в развойна дейност", обяснява Ху, като допълва, че 1000 от инженерите и учените на компанията понастоящем са ангажирани в проекти, свързани с 5G, а близо половината от 170-те хиляди служители на китайския гигант са заети в развойните му дейности.


description: Държавата ще опита да опрости бюрокрацията около строителните разрешителни, но рискува промените да са само формални

title: Непосилната лекота на един строеж

maintext:
© shutterstock
Някои от предложенията за промени:
- ще се поддържат публични регистри на одобрените проекти за устройствени планове, на разрешенията за строеж и за въвеждане в експлоатация
- собствениците на недвижими имоти и потребители на водоснабдяване и канализация задължително ще трябва да се включат към ВиК мрежата
- забранява се преграждането на междублокови пространства с плътни огради с височина над 60 см.
- поставянето на преместваеми обекти и рекламни елементи в частен имот в противоречие със ЗУТ ще се глобява с до 10 хил. лв.
- променя се сегашната категоризация на строежите - вместо шест категориите строежи стават четири, като в първата категория влизат и досегашните втора и трета
Когато един и същ закон управлява едновременно и бизнес за 3.4 млрд. лв., и височината на оградата на новопостроен блок, не е чудно, че около него постоянно има промени и недоволство. Законът за устройство на територията (ЗУТ), който се занимава именно с това, е в пореден цикъл на промени. През седмицата Министерството на регионалното развитие и благоустройството (МРРБ) публикува за обществено обсъждане новите текстове, преди те да заминат за одобрение от депутатите.Този път промените имат амбициозна цел. Според мотивите на министерството, с тях трябва да бъдат преборени проблемите, които затрудняват инвестициите в строителство. "Това е резултат от доклад на Световната банка със забележки за прекалено бюрократизирани и неефективни процедури, забавяне на процеса и в крайна сметка отказване на инвеститори", обяснява председателят на Камарата на архитектите в България Борислав Игнатов. Затова в МРРБ от няколко месеца действа работна група по проблемната област "Разрешителни за строителство - брой процедури и време за тяхното изпълнение" и публикуваните във вторник изменения в закона са нейният отговор на този сложен въпрос.ЗУТ е като многоглава ламя, която засяга на практика всички, защото определя как се изграждат населените места и как се проектира и строи. Същият закон е и в дъното на протестите срещу презастрояването, които от няколко месеца припламват в София и други градове. Сегашните изменения в градоустройствената част обаче са по-скоро козметични (виж карето с някои конкретни предложения). Вместо това фокусът е на друго място - в инвестиционния процес и ежедневието на строителния бранш.Всичките проблеми в ЗУТ трудно могат да бъдат обобщени, но да започнем така: от инвеститорите се изискват прекалено много документи, отговорностите на строители, консултанти и администрация не са добре разпределени, контролът в някои случаи е прекален, а много от дейностите се дублират. Затова и България е на 118-о място от 189 държави по сложност на процедурите за разрешение за строеж според анализите на Световната банка. Така например издаване на разрешително за строеж за еднофамилна къща тук е придружено от 50 различни вида документи и отнема 51 дни, докато в Англия за същото нещо се изискват три документа, а в Германия - 9, показва изследване на инж. Адриана Спасова, което сравнява административната тежест в няколко европейски държави. По същия начин за създаването на малка сграда като медицински център в България са нужни общо 86 различни документа, в Англия - два пъти по-малко, а във Франция - четири пъти по-малко."За съжаление допълненията на закона, които са се натрупали през годините, нямат цялостна философия и затова нещата са тръгнали в посока процедура заради самата процедура, което е дефиницията на бюрокрация", коментира пред "Капитал" Борислав Игнатов. "Ние искаме да разплетем този възел. Особено за малките възложители - обекти като къщи и малки жилищни сгради. В момента процедурата е една и съща както за къща, така и за летище. Иска се същият набор от документи, минава се през същите съгласувания, няма никаква пропорционалност в тежестта на процедурата. Това е един от най-важните принципи, които искаме да вкараме във философията на ЗУТ - да има пропорционалност според риска, който носи дадена сграда, и броя обитатели", обяснява архитектът.Освен че няма отделен режим за по-малките сгради, в изследването на Адриана Спасова са описани и другите основни проблеми - не е създадена възможност за електронно предаване на проектите, законът се тълкува различно в различните общини, сроковете за одобряването на съществени промени по време на строителството са прекалено дълги. Практиката в други европейски държави е съвсем различна. "Ето пример с проект от Германия с разрешение за строеж, който е в размер на една папка. Тук много ясно е показано кои са важните неща - колко е голяма сградата, дали засенчва околните, дали се събира в строителните линии. Има декларация от архитекта и от инженера конструктор, че отговаря на нормите", дава пример арх. Борислав Игнатов.В публикуваните от МРРБ текстове има някои от идеите на бранша за промяна. Ако промените бъдат приети, трябва да има "облекчаване или отмяна на съгласувателни процедури, въвеждане на срокове за извършване на процедури, където такива не са предвидени в действащия ЗУТ, въвеждане на срок на валидност на издадени разрешения за изработване на проекти на устройствени планове, опростяване на разпоредбата за категоризация на видовете строежи, прецизиране на текстове, свързани с разрешаване и въвеждане в експлоатация на строежите", обясняват от министерството.По-радикалните и цялостни предложения на строителната гилдия обаче засега не влизат в новите текстове. Най-гласовити в своите предложения бяха от КАБ. Те предложиха да се върнат повече правомощия при проектанта, общините да не одобряват проекти, а само да регистрират оценките за съответствие, като ги съгласуват с градоустройството, ДНСК да бъде освободена от несвойствени дейности в проектирането. Една от най-големите цели е безкрайната бюрокрация, хартии и подписи да намалеят поне при по-малките проекти.Най-важното беше прието частично, но не докрай. Основното нещо, което предлагаме, е да се свали отговорността на главните архитекти да одобряват проекти, както и на експертни съвети към общините да изготвят оценки за съответствие на проектите. Те често нямат достатъчен брой специалисти по всички тези специалности и нямат никаква застраховка за това, т.е. не могат да носят материална отговорност за тези действия", коментира арх. Игнатов. Според него оригиналният замисъл на използване на консултанти в инвестиционния процес е именно тези фирми да изготвят оценките за съответствие и да носят заедно с авторите на проекта отговорност при грешки. "В момента това не е така. Застраховките са чисто формални, а отговорността се прехвърля към общините и ДНСК глобява общините, ако проектът е грешен", обяснява арх. Игнатов.От КАБ предлагат такъв вид проекти да бъдат на регистрационен режим в общините. "Тоест един проект да бъде предаван в общината само за сверяване на градоустройствените показатели и издаване на разрешение за строеж. Това би скъсило сроковете и би намалило административния товар както от възложителите, така и от общините.В момента всички общини са заринати с купища от папки по всички специалности. Един проект за къща представлява една ръчна количка от папки", казва председателят на КАБ. Тук е моментът да отбележим, че колкото повече документи се изискват за нещо, толкова по-голяма е вероятността за корупция на някое ниво.Министерството обаче не изглежда така революционно настроено. "Предложенията се нуждаят от задълбочено проучване и подробна обосновка, изготвяне на оценка на въздействието на регулациите върху частния бизнес и гражданите, на финансова обосновка за държавния бюджет, от преоценка на числеността на администрацията, която има отношение към разрешаване на строителството, както и становище на НСОРБ във връзка с предложението за отпадане на таксите, които се събират от общините за одобряване на проектите", обясниха от министерството пред "Капитал". Тоест количките с документи остават засега.


description: Преглед на актуалните предложения за работа в областта на маркетинга, финансите, IT сектора, търговията, човешките ресурси...

title: Топ обявите на karieri.bg

maintext:
[office.microsoft.com]
Едно от най-важните неща, които трябва да знаете, ако искате да израствате в професионален план, е как да преговаряте за повишение на заплатата ви. Избягването на този тип разговори с вашия работодател може да ви коства огромни финансови загуби, които иначе биха променили живота ви. Съществуват само две причини да не искате да предприемете тази стъпка - страх ви е да попитате или не знаете как да го направите. Има няколко факта, които могат да ви вдъхнат необходимата увереност за тази цел.


description: Групата на CME увеличава печалбата си с 22%

title: Лек спад в приходите на bTV през третото тримесечие на 2016 г.

maintext:
bTV запазва лидерската си позиция в ефир благодарение на новините и развлекателни продукции като Master Chef и "Фермата"
© Цветелина Белутова
За деветте месеца на 2016 "БТВ медиа груп" отчита печалба, 6% повече в сравнение с януари - септември 2015 г.
Приходите на "БТВ медиа груп" отчитат лек спад през третото тримесечие (юли - септември) на 2016 г. в сравнение със същия период на 2015 г. Това става ясно от отчета на собственика му - Central European Media Enterprises (CME), който бе публикуван вчера. Базираната на Бермудските острови група, в която най-голям акционер е американският медиен конгломерат Time Warner, притежава в България каналите bTV, bTV Cinema, bTV Comedy, bTV Action, bTV Lady и Ring.bg. В края на миналата година американският телеком AT&T обяви, че купува Time Warner в рекордна сделка за 85.4 млрд. долара, което ще доведе и до косвена смяна в контрола над bTV.В отчета се вижда, че ако през юли - септември на 2015 г. приходите на компанията в България са били 14.7 млн. долара, за същия период тази година те са 13.8 млн. долара, което с 6% по-малко в сравнение с предходната година. Що се отнася до резултатите на българското дружество общо за изминалите девет месеца на 2016 година (януари/септември), компанията също отчита спад от 1.5%. Ако приходът през 2015 г. е 50.9 млн. долара, през деветмесечието на 2016 е 50.1 млн. долара.Що се отнася до реализираната печалба от "БТВ медиа груп", отчетът показва, че през третото тримесечие печалбата се е свила с 12.6%. Ако през същия период на 2015 г. приходът е бил 2.2 млн. долара, през юли - септември 2016 г. той е спаднал на 1.9 млн. долара. Ако се погледне на отчета на деветмесечна база, българското подразделение на СМЕ отчита печалба, която е 6% повече в сравнение с периода януари - септември 2015 г. Ако за деветте месеца на 2015г. печалбата е била 8.5 млн. долара, за януари - септември 2016 г. тя е 8.9 млн. долара.В отчета си СМЕ отбелязва, че приходите от телевизионна реклама на компанията за деветте месеца на 2016 г. (от януари до септември) са се увеличили с 5%. Значителен растеж на рекламните приходи се дължи на пазарите в Румъния, Чехия и Словашката република. Ако в предходния си отчет за второто тримесечие на 2016 (април, май, юни) от СМЕ отчитаха възстановяването на растежа в България, в настоящия документ страната ни не се споменава за такъв тренд. СМЕ отчита повишаване на приходите си и от таксите на абонатите си с 8% спрямо деветмесечието на миналата година.Дружеството отчита увеличение на приходите си за тримесечието с 14% и 21% за деветмесечието на 2016 г. За сравнение, през 2015 г. те са отчитали увеличение за тримесечието от 7% и 16% за деветмесечието. Оперативната печалба преди обезценки и амортизации (OIBDA) на компанията отчита увеличение до 22%за деветте месеца на 2016 г.Главният изпълнителен директор на СМЕ Майкъл Дел Нин отбелязва: "Сегашните резултати са може би най-добрите, които сме виждали през изтеклата дотук година. Това е така благодарение на бързия растеж на приходите и ефективния контрол над разходите, в резултат на което успяхме да увеличим повече от два пъти оперативната си печалба преди обезценки и амортизации спрямо същото тримесечие на 2015 г."Другият изпълнителен директор на CME Кристоф Майнуш добавя, че днешните резултати на компанията "не отразяват просто подобрение на рентабилността, но също така и по-добро взаимодействие с нашата публика, но ние предоставяме най-ефективна среда за рекламодателите, така че те да достигат до потребителите във всички страни, в които работим", отбелязва Майнуш.


description: Моделът предлага екстри, нетипични за сегмента

title: Renault Megane привлича и като седан

maintext:
1
2
3 Отзад седанът има елегантността на купе
© Renault
1
2
3 Футуристично, но лесно за управление, като свикнеш
© Renault
1
2
3 На задните седалки има повече място в сравнение с хечбека
© Renault
Renault Megane в силует хечбек е по българските пътища вече близо година, а от съвсем скоро търсещите по-изискан автомобил, с класически триобемни пропорции, могат да заложат на неговото изпълнение седан. В случая класически в никакъв случай не означава скучен, като силуетът на колата наподобява доста на елегантно купе. Особено впечатляващо изглежда автомобилът, когато е бял с черен панорамен стъклен покрив - екстра, която никой друг не предлага.В сравнение с хечбека Megane седан е по-дълъг с 27 сантиметра, като повече от тях за отишли за оформянето на багажника с обем 530 литра, или с почти 150 литра повече. Удобство е възможността капакът на багажника да се отваря с прокарване на крак под задната броня. Малко шокира обаче липсата на класически бутон за отваряне на багажника, като вариантите са това да става чрез бутон на дистанционното или с натискане на копче в салона. В сравнение с хечбека допълнителни няколко сантиметра са получили и пътуващите отзад, като мястото около коленете е повече от достатъчно.В салона футуристичното оформление от хечбека присъства и в седана, като всички настройки се правят през реагиращия на допир екран на централната конзола с размер до 8.7 инча. Приборното табло е всъщност екран, което позволява водачът да избира между няколко различни графики, които се променят и при смяната на режимите на шофиране (еко, комфортен, спортен, персонален и нормален). Сред екстрите пък присъства шофьорска седалка с масажна функция.По отношение на системите за сигурност Megane седан може да се снабди с всичко най-съвременно, включително и много прецизен адаптивен круиз контрол. Не липсват сигнализация за автомобил в мъртвата зона на огледалата, предупреждение за напускане на избраната лента за движение, информация за последния ограничителен знак, покрай който колата е минала, извеждане на ключови данни в зрителното поле на водача (хедъп дисплей) и т.н. Сред опционалното оборудване присъстват още светодиодни фарове, които правят шофирането нощем по-безопасно и по-малко натоварващо.Що се отнася до задвижването, при Megane седан, който ще се предлага в 20 страни, изборът е между два бензинови двигателя (115 и 130 к.с.) и три дизелови (90, 110 и 130 коня). При трансмисиите вариантите са пет- и шестстепенни механични скоростни кутии и автоматици с двоен съединител с шест или седем скорости. Първо натрупах впечатление с автомобил с всички екстри и дизел със 110 конски сили и 260 Нм въртящ момент, комбиниран с механична трансмисия.Моторът е приятно пъргав, като не натрапва присъствието си дори при движение със 130 км/ч. Като цяло обезшумяването на салона е на високо ниво, близо до автомобилите от по-високия клас. Не само аеродинамичните шумове, но и потропванията при движение по лоша настилка почти не се чуват в купето, където може да властва озвучаването от Arkamys. Воланът на Megane седан е приятно директен или пък лек, в зависимост от избрания стил на шофиране, като в зависимост от избора се променят също работата на педала на газта и асистиращите системи.Автомобилът вози приятно меко, като филтрира дребните неравности, а по-сериозните предава в салона с максимална дискретност. В същото време колата стои много добре и в завой, като наклонът на каросерията не е неприятно голям.Дизелът със 130 конски сили и 320 Нм всъщност не се усеща като много по-пъргав. По книжка ускорението до 100 км/ч става с малко над секунда по-бързо (10.5 срещу 11.6 секунди), но това е трудно да се усети на пътя. Забелязва се все пак по-рядкото боравене с лоста на скоростите заради допълнителните 60 Нм въртящ момент.По отношение на разхода по-маломощният дизел има предимство от 300 милилитра (3.7 срещу 4 л/100 км в смесен цикъл), което в рамките на теста падна до 200 милилитра (съответно 4.8 и 5.0 л/100 км). Личното ми мнение е, че разликата не е толкова голяма, че да са заслужава допълнителните 3 хиляди лева.Като стана дума за пари, Megane седан е със 700 лева по-скъп от хечбека при идентично ниво на оборудване. Цените тръгват от 30 690 лева с ДДС.


description: Според държавното обвинение те са нищожни, защото противоречат на закона

title: Софийската градска прокуратура протестира заповедите за земята под царските конюшни

maintext:
Заради скандала с "царските конюшни" бившият областен управител на София Веселин Пенев подаде оставка и му бяха повдигнати обвинения.
© Надежда Чипева
Софийската градска прокуратура (СГП) е протестирала пред Административен съд София-град (АССГ) трите заповеди на бившия областен управител на София Веселин Пенев, които са свързани с продажбата на земята под т.нар. "царски конюшни" в центъра на София. Протестите са предприети по предложение на министъра на регионалното развитие и благоустройството (МРРБ) Лиляна Павлова, пише в съобщението на СГП до медиите.Така въпросните сделки, чието оповестяване предизвика шумен политически скандал през септември, вече са атакувани пред съда по два начина. Още през септември в Софийския градски съд е образувано гражданско дело по иск на МРРБ за прогласяване нищожността на въпросните сделки. Сега прокуратурата атакува пред АССГ и заповедите на областния управител, които предшестват сключването им. Междувременно Веселин Пенев си подаде оставката като областен управител, а прокуратурата започна разследване и му повдигна обвинения.С протестите на прокуратурата до АССГ се иска обяваването на трите заповеди на Пенев за нищожни и фактическото разваляне на продажбата на имота, пише в съобщението на СГП. Според прокуратурата заповедите противоречат на материалния закон, според който съсобствеността с държавата се прекратява на база пазарна оценка, направена от независим оценител, на цена не по-ниска от данъчната оценка на имота. На следващо място, съсобствеността на държавата в случая не е безспорна, трите заповеди са с неясен предмет, издадени при липса на материална компетентност, доколкото това е станало преди приключването на съдебни производства за имота, тоест е налице "превратно упражняване на власт". Прокуратурата е поискала и изслушването на експертиза, която да даде отговор на въпроса "какви са реалните цени" на въпросните терени, върху които се намират т.нар. царски конюшни, доколкото е налице разпореждане на цена по-ниска от пазарната и данъчната.СГП вече повдигна две обвинения срещу Пенев по повод на тези заповеди - за умишлена безстопанственост и неизгодно сключени сделки. Той не е задържан, но му е наложена гаранция в размер на 20 хил. лв. и забрана да напуска страната без разрешение на прокурор.Скандалът около имотите се разрази в началото на септември, след като лидерът на БСП Корнелия Нинова обяви, че областният управител на София Веселин Пенев е продал имота с площ 7,5 декара, който се намира на ъгъла на булевардите "Дондуков" и "Васил Левски" на занижената цена от 658 хил. лв. След изявлението на БСП, регионалният министър Лиляна Павлова уточни, че сделката не е за продажба, а за прекратяване на съсобствеността на държавата и частни дружества върху терен със сгради, които пък са собственост на държавни институции.Във връзка със случая "Пенев" МРРБ изготви рестриктивни поправки в Закона за държавната собственост, които въвеждат ограничения върху възможностите за разпореждане с държавни имоти. Предвижда се забрана общините да сключват сделки с имоти, които до този момент са били публична държавна собственост, но се прехвърлени на общините. Областните управители пък ще могат да се разпореждат с имоти на стойност над 10 хил. лв. само след консултация на Агенцията за приватизация и следприватизационен контрол. Предвижда се и за всяка сделка да се иска разрешение от изпълнителния директор на агенцията.Веселин Пенев беше издигнат за поста от Реформаторския блок. По време на правителственото заседание, на което той беше назначен за областен управител, срещу неговия избор възразиха както Патриотичния фронт, така и представителите на ДБГ и СДС. Патриотите възразиха срещу това, че Пенев е кадър на НПСД, а две от партиите в РБ - защото подкрепяха кандидатурата на Стамен Янев, който впоследствие оглави Агенцията за инвестиции.


description: Той ще бъде един от най-големите в сектора, ще е базиран в Лондон и ще се казва SoftBank Vision Fund. Първоначално ще бъде финансиран с 25 млрд....

title: SoftBank и Саудитска Арабия подготвят технологичен фонд за 100 млрд. долара

maintext: Той ще бъде един от най-големите в сектора, ще е базиран в Лондон и ще се казва SoftBank Vision Fund. Първоначално ще бъде финансиран с 25 млрд. долара от японския телекомуникационен конгломерат SoftBank и с 45 млрд. долара от суверенния инветиционен фонд на Саудитска Арабия. Инвестициите ще станат в рамките на следващите пет години, съобщава Financial Times.


description: В четвъртък цената на черното злато рязко се понижи, но след това възстанови част от позициите си. Брент дори падна под 51 долара за барел, а тази...

title: Петролът поевтиня след изненадващо повишение на запасите в САЩ

maintext: В четвъртък цената на черното злато рязко се понижи, но след това възстанови част от позициите си. Брент дори падна под 51 долара за барел, а тази сутрин е на нива 52. Американският лек петрол е на цена 50.7 долара за барел. Данните за запасите в САЩ показаха повишение за първи път от шест седмици, като те са нараснали с 4.85 млн. барела за седмицата до 7 октомври. Това донякъде обаче беше балансирано от изненадващите данни за запасите в ключовия хъб за доставки Kъшинг, Оклахома, които се понижиха с 1.3 млн. барела при очаквания за ръст от 370 хил. барела.Информацията е актуална към 9.30 часа


description: Уолстрийт очаква компанията майка на Google да отчете малко над 22 млрд, долара приходи. Дали тя ще разочарова или впечатли борсите ще се разбере...

title: Финансовите резултати на Alphabet, Amazon и Twitter са във фокуса на инвеститорите

maintext: Уолстрийт очаква компанията майка на Google да отчете малко над 22 млрд, долара приходи. Дали тя ще разочарова или впечатли борсите ще се разбере по-късно днес, като не е посочен точен час за изявлението. Финансовия си отчет ще публикува и Amazon, като това ще стане след затваряне на борсовата сесия в Ню Йорк. Консенсусът е за приходи от 32.7 млрд. долара. След края на търговията ще е анонса и на социалната мрежа Twitter. Преди началото на сесията ще бъдат публикувани и данните за заявленията за седмичните помощи при безработица в САЩ, които са важен показател за пазара на труда.


description: Купувачи на около 9% от очакваната продукция за 2019 и 2020 г. са чужди банки и българската Уникредит Булбанк

title: "Дънди" продаде злато за 50 млн. долара от бъдещия добив край Крумовград

maintext:
Новата мина трябва да заработи през четвъртото тримесечие на 2018 г. Рудата ще се преработва до златно-сребърен концентрат
© НАДЕЖДА ЧИПЕВА
Доставките ще започнат през май 2019 г. на средна форуърдна цена от 1367 долара на тройунция.
Канадската Dundee Precious Metals (DPM), която разработва медно-златния рудник в Челопеч и подготвя проект на зелено край Крумовград, е договорила предварителната продажба на част от златото, което ще бъде добито в новата мина. Компанията ще получи авансово 50 млн. долара срещу приблизително 9% от очаквания добив през 2019 и 2020 г., съобщиха от DPM. Строителството на съоръженията трябва да започне този месец, като мината е планирана да заработи през четвъртото тримесечие на 2018 г. Крайният продукт, който ще се произвежда в Крумовград, е концентрат.Споразумението за предварителна продажба на бъдеща продукция е сключено в края на септември. Съгласно него DPM ще продаде около 9% от златото, което се прогнозира да бъде добито през първите две години след старта на мината, за сумата 50 млн. долара. По данни на компанията става дума съответно за 18 хил. тройунции и 28 хил. тройунции, като доставките ще започнат през май 2019 г. на средна форуърдна цена от 1367 долара на тройунция. Сделката е сключена с BNP Paribas, която е водещата страна в нея, Canadian Imperial Bank of Commerce, Уникредит Булбанк и централната банка на Канада. За сравнение - на световните пазари златото се търгуваше за 1273 долара за тройунция в сряда."Сделката е за част от бъдещото производство на злато и е на атрактивна цена, с което заздравяваме финансовите си позиции и си осигуряваме по-добра гъвкавост за реализация на проектите ни за растеж, сред които е и проектът ни за златодобив в Южна България", каза президентът и главен изпълнителен директор на DPM Рик Хаус.Успоредно с това канадската компания е получила съгласието на кредиторите си за промяна на падежа и отпускането на третия транш в размер на 80 млн. долара от револвиращия си кредит в съответствие с графика на строителство и въвеждане в експлоатация на проект "Крумовград". Цялата кредитна линия е на стойност 275 млн. долара.Новият проект в България ще се изпълнява от едно от двете местни дъщерни дружества на канадската компания - "Дънди прешъс металс Крумовград". Разрешителното за строеж беше издадено в началото на август, с което на практика стартира работата по проекта. "В момента се извършват подготвителни работи за започване на строителството през октомври в съответствие с графика на проекта, който предвижда въвеждане в експлоатация през последното тримесечие на 2018 г.", каза Хаус.Проектът на DPM край Крумовград ще бъде първата нова мина в България от промените насам. Инвестицията се оценява на 178 млн. долара (около 300 млн. лв.). Компанията планира да добива и преработва по 775 хил. тона руда годишно в продължение на осем години, като за целия период на проекта ще бъдат произведени 685.5 хил. унции злато и 309.9 хил. унции сребро. В строителството на обекта ще бъдат ангажирани около 300 души, а по време на експлоатацията там ще работят 230 души.Освен в България DPM има металургичен завод в Намибия, където се преработва концентратът от Челопеч. Компанията е собственик и на работещата в Сърбия Avala Resource, която има три ключови проекта за проучване на медно-златни руди, но те все още не са на етап добив. До пролетта на миналата година тя оперираше и мината "Капан" в Армения, където се добиват мед, цинк, сребро и злато, но продаде проекта си на Polymetal International.


description: Според прокуратурата заради бездействие на Добрев по повод избора на инженер за АЕЦ "Белене" са настъпили вреди за НЕК в размер на 4 561 697,27 евро....

title: Прокуратурата поиска сваляне на имунитета на Делян Добрев

maintext: Според прокуратурата заради бездействие на Добрев по повод избора на инженер за АЕЦ "Белене" са настъпили вреди за НЕК в размер на 4 561 697,27 евро. Става въпрос за периода, в който той беше министър на икономиката и енергетиката. Държавното обвинение счита, че Добрев не е прекратил въпросния договор, въпреки че проектът е бил спрян с решение на Министерски съвет.


description: Изпълнителният директор на IT-компанията "Наксекс Технолоджикъл Дивелъпмънт" пред "Капитал"

title: Георги Гергинов: Софтуерният бизнес тук има нужда от поне още 20-30 000 специалисти

maintext:
Профил
Георги Гергинов е изпълнителен директор на IT-компанията "Наксекс Технолоджикъл Дивелъпмънт". Преди това е работил 15 години за SAP Labs в България и Унгария, където започва кариерата си като софтуерен инженер. Завършил е Техническия университет в София.
Гергинов е председател на борда на директорите на организацията Innovations in Software Technologies Association (ISTA). Тя ще проведе годишната си конфренеция на 15-16 ноември в София, където се очакват над 1000 представители на българската софтуерна индустрия.
Някои са очевидни за всички нас - насочването на живота към умни мобилни устройства: умни часовници, гривни, телефони. Тази тенденция тепърва ще се развива още, навлизат все нови и нови устройства. Как това се отразява върху бизнеса не е толкова видимо, но темпът на налагане не е същият какъвто при потребителите. Защото големият бизнес, включително и в България се адаптира към технологиите, когато те достигнат определено ниво. Все още мобилните технологии като обезпечение на сигурността и операционните системи не са на достатъчно добро ниво, при което да навлязат масово в работата на големите компании и да изместят големите десктоп системи, с които в момента работим. Това е една от тенденциите - усъвършенстване на мобилния свят, така че той да служи и на бизнеса.Друг тренд е събирането, боравенето и анализирането на огромно количество данни. Днес заради всички дигитални устройства около нас, количеството информация, която всеки бизнес събира е огромно. Може да си представите какво е пропорцията в най-големите компании. Съответно възниква нуждата да се работи с тази информация. В тази връзка говорим за развитието на Big Data, в която се инвестира много. Това не е толкова видимо за крайните потребители, като изключим системи като Google Search, където всеки от нас е свикнал да търси и намира бързо информация. Практически зад това търсене стои огромен обем информация. И намирането на частичката информация в тоя огромен обем, която ни трябва, не е никак тривиална инженерна задача. Ако си представим бизнес нуждите да има работещи модели и анализи, ако е възможно ежесекундно, за да могат да се взимат бързи решения, тогава започват предизвикателствата за бизнеса. Тенденцията е в тази посока технологично да се ускорява в пъти обработката на данни, най-вече заради тъй наречените "in-memory" технологии. Което означава цялата информация да е непрекъснато жива, да не е записана някъде и да е лесно достъпна. Все едно нашата свежа памет да е постоянно активна. Когато става въпрос за информация от порядъка на петабайти, съответно говорим за огромни системи и нужди и много големи разходи. Но вече е възможно и има компании, които го правят.Така преминаваме към другата тенденция, която много потребители усещат, и това са облачните технологии. Много от системите и ресурсите, които ползваме вече не са при нас, а някъде в облака. Трендът там е абсолютно ясен - усвояване на все повече от тези технологии в бизнеса. И тук този тренд при крайните потребители изпреварва много драматично навлизането му в бизнеса. Има огромни информационни инфраструктури, които съществуват някъде физически за големите компании и мигрирането към клауд е много сложен процес и е въпрос на узряване на облачните технологии. В момента няма големи бизнеси в света, които изцяло да са преминали към тези технологии. Сега по-скоро става въпрос за хибридни облаци, комбинирането между частни облаци вътре в компанията за по-голяма сигурност с публични такива.Четвъртата тенденция е всички устройства около нас да се свързват и да комуникират помежду си и да обменят информация. Става въпрос за Интернет на нещата и както е по-популярно вече - Интернет на всичко, защото има потенциал да подобри живота на всеки един от нас. Няма област от индустрията, която да не е засегната от това нещо. Така че това са основните тенденции, които ще са актуални през следващите години със сигурност. Като цяло всеки една от тях ще доведе до много по-голяма степен на дигитализация на всичко около нас.Ще се случи така, че много от процесите около нас ще стават много по-бързо. Не ми се иска да го казвам, но и животът ни много ще се забърза. И в момента виждаме как все повече от процесите около нас, включително и в България, се автоматизират. Това е глобална тенденция и технологиите упражняват все по-голям влияние върху развитието на цялостния световен бизнес. Статистиките в момента сочат, че около 90% от изпълнителните директори на водещите компании в света очакват дигитализацията да е определяща за бизнеса им.Хубавото за България, че едно от нещата, с които сме популярни е IT-секторът ни, и особено софтуерната ни индустрия. В момента има около 10 000 компании във високотехнологичната ни индустрия, а приходите за тази година са около 5.5 млрд. евро, което е растеж от 5%. Софтуерният сегмент работи с още по-бързи темпове - за последните пет-десет години сме утроили индустрията. Няма точни данни колко са заетите, но по наши оценки са около 50 000 души и бизнесът има нужда от поне още 20-30 000 души. Това показва, че потенциалът е налице - има пазар и възможност за развитие. Необходимо е като помощ от държавата осигуряване на една среда, в която ние да намираме необходимите кадри - вече се виждат някакви промени в тази насока. Но е важно държавата да реагира със скоростта на бизнеса. Ако това не се случи, дори и най-добрите намерения са обречени, защото ще дойдат като решение в момент, когато от тях вече няма да има нужда. Което ще е жалко, защото имаме голям потенциал. Друго нещо, в което може държавата да помогне сега, е да намерим начин сравнително лесно да привличаме кадри от съседните ни държави. Ако процедурата за сини карти бъде ускорена, можем да осигурим нужните специалисти с привличането на колеги от региона.Друг фактор е развиването на органична индустрия в страната. В момента една значителна част от софтуерните разработки са за износ. Което не е лошо – в страната идва ноу хау, следенето на глобалните технологични трендове е възможно, защото знанията влизат в индустрията и ние трупаме потенциал. Сега е моментът да се стимулира създаването на ноу хау и продукти, които да са собственост на български компании, и с които те да излизат на световния пазар. И за разлика от всички други индустрии, тук нямат значение граници и разстояния . Въпросът е да има насърчаване на израстването на такива компании и държавата да има фокуса да го направи - да има съответната помощ като климат и данъчни процедури, естествено според европейските норми и правила. IT-аутсорсингът е нещо, което има временен характер, но в България остават знанията и хората. И за да ги използваме смислено, трябва да има условия те да създават компании със собствени продукти и решения, които да продават навън. Вече има примери за успешни такива компании, но има нужда от повече.Естествено, за да успяваме ние като индустрия, секторът трябва да се грижи сама за себе си. Липсата на достатъчно квалифицирани кадри няма как да не е основен ангажимент на самия сектор. От тази гледна точка е много важно и ние да инвестираме целенасочено в изграждането на специалистите, които ни трябват. Една част е работата с образователната система и това трябва да продължава. Другото нещо, което е важно и помага е форуми, на които ние като индустрия да се събираме и обменяме знания и информация. Обмяната на знания не е свързано с конкуренция, а с обогатяването на всички ни в тази индустрия. За да се случи това, помагат и форуми като конференцията за иновации в софтуерните технологии ISTA през тази година. На нея се събират софтуерни инженери, за да обменят знания и впечатления, за да чуят колеги извън нашия пазар. Форумът се разраства все повече - индустрията ни има нужда от средища, където колегите да се събират.През тази година тя ще се състои в два дни - 15-16 ноември в Sofia Event Center, и очакваме около 1000 души. ISTA ще расте и има потенциал да стане още по-голяма. Тя е добър пример и за обединяване на компании, които са конкуренти, ако не на друг, поне на пазара на труда. Но се обединяват с идеална цел, за да създадат средище, на което колегиумът да повиши нивото си. Става думи за компании като SAР, VMWare, Experian, "Мусала Софт", Infragistics и още много други.